AksaraLLM/aksara-bahasa-daerah-v1 huggingface dataset:
29 November 2008-Pasukan militèr India mratélakaké yèn Hotèl Taj Mahal wis kasil diamanaké, ngrampungi aksi terorisme ing Mumbai kang wis lumaku wiwit tanggal 26 November. 

29-Gara-gara (haruhara) kadadéan ing Jos, Nigeria sawisé kasil pemilu lokal diumumaké. Saora-orané 381 tiwas. 

28-Demonstran anti-pamaréntah patroli ing kawasan Papan Anggegana Don Muang, Bangkok, Thailand, ésuk-ésuk, sawisé ana kabar yèn panggonan mau bakal diresiki déning patugas keamanan.

26-Sawetara teroris wiwit nganakaké pambedhil, panjeblugan granat, lan panyanderaan ing sawatara panggonan ing kutha Mumbai, India. 

25-Warga Grunlan milih supaya olèh otonomi kang luwih gedhé saka Dhénemarken liwat referendum. 

20-Panliti Niu Selan lan Australia nemu spésies anyar pinguin, pinguin Waitaha, kang urip ing Niu Selan nganti cures 500 taun kapungkur. 

17 2008-Lindhu kakuwatan 7,5 SR kadadéan jam 00:02:32 WIB ésuk umun-umun ing pasisir Minahasa, Sulawesi Lor. Péhak kang duwé wewenang wis mbatalaké pèngetan tsunami kang sadurungé wis digiyaraké. 

15-KTT Pamimpin G-20 bab Pasar Kauangan lan Ékonomi Donya diwiwiti ing Washington, DC, Amérikah Sarékat kanggo ngrembug krisis ékonomi global. 

13-5 tiwas lan 10 ilang ing Cianjur, Jawa Kulon awit saka anané kacilakan lemah longsor. 

13-Kacilakan kapal silem Ruslan K-152 Nerpa niwasaké 20 wong.

9-Trio kapidhana pati Bom Bali 2002, Amrozi, Mukhlas, lan Imam Samudera dièksekusi jam 00.15 WIB ing Nusakambangan, Cilacap, Jawa Tengah.

7-Johnson Toribiong kapilih minangka Présidhèn Palau sajeroning Pilihan umum Présidhèn Palau 2008.

6-Pamaréntah Indonésia mbiwara bakal ngudhunaké rega BBM jinis premium dadi Rp 5.500,00/L wiwit tanggal 1 Dhésèmber 2008 kang bakal teka.

4-Barack Obama menangaké pamilu présidèn AS minangka wong ireng kapisan.

2-Pejabat Présidhèn Zambia, Rupiah Banda, menang Pilihan umum Présidhèn lan kapilih dadi présidhèn definitif.

Uga delengen 
 Oktober 2008
 Dhésèmber 2008

2008
Prastawa 2008
Novèmber

br:2008#Du
Tamblang, iku désa ing Kacamatan Kubutambahan, Bulèlèng, Provinsi Bali Indonésia. Désa iki hawané adhem, saéngga akèh ngasilaké woh-wohan kaya déné: pelem, rambutan, duku, durèn, manggis lan liya-liyané. Saliyané iku uga akèh wit-witan kaya coklat, kopi lan cengkèh.

Uga delengen 
 Kubutambahan, Bulèlèng
 Kabupatèn Bulèlèng
Krisis ékonomi iku sajeroning èlmu ékonomi wujud istilah lawas miturut téyori siklus bisnis, tegesé owah-owahan sing rikat tumuju résèsi. Minangka conto krisis ékonomi 1994 ing Meksiko, krisis ékonomi Argentina (1999-2002), krisis ékonomi Amérika Kidul 2002, krisis ékonomi Kamerun. Déné krisis finansial bisa wujud krisis perbankan utawa krisis monetèr.

Uga delengen 
 Téyori krisis
 Krisis internasional
 Krisis kauangan 2007-2008
 Krisis Ékonomi 1997-1998
 Krisis Ékonomi Global 2008

Pranala njaba 
"Crisis of Capitalism" olèh MIA Encyclopedia of Marxism

Ékonomi makro
Masalah ékonomi

en:Crisis (economic)
es:Crisis cíclicas
Èksperimèn Hershey-Chase iku wujud sèri èksperimèn sing diayahi ing taun 1952 déning Alfred Hershey lan Martha Chase, nuduhaké yèn DNA iku material genetika, sing pisanan dituduhaké ing taun 1944 déning Èksperimèn Avery-MacLeod-McCarty. Sawetara DNA wis dimangertèni kanthi cetha déning para biologis wiwit taun 1869, wektu iku akèh-akèhé ngira yèn protéin sing gawa informasi kanggo sipat sing diwarisaké.

Hershey lan Chase nganakaké èksperimèné ing T2 phage, sawijining virus sing strukturé saiki bisa dideleng nganggo mikroskop èlèktron. Phage iki dumadi saka mung siji shell protéin, isi material genetikané. Phage nulari (infects) bakteri kanthi cara nèmpèl ing mèmbran njaba lan nyuntikaké material genetikané, njalari mesin genetika bakteri mrodhuksi virus luwih akèh, nyisakaké kulité (shell) sing kothong nèmpèl ing bakteri.

Sajeroning èksperimèn sing pisanan, para paneliti iki mènèhi label marang DNA saka phages nganggo Phosphorus-32 radioaktif (èlemèn phosphor ana ing DNA nanging ora ana siji-sijia ing 20 asem amino saka ngendi protéin mau digawé). Èksperimèn ngidinaké phages nulari E. coli, banjur kulit protéin dijupuk saka sèl sing wis ditulari nganggo blèndher lan piranti centrifuge. Pungkasané tinemu yèn panjejak radioaktif (radioactive tracer) bisa katon mung ing sèl bakteri lan ora ing kulit protéin.

Ing èksperimèn kapindho, para paneliti mau maringi label marang phages nganggo Sulfur-35 radioaktif (Sulfur utawa welirang ana sajeroning asem amino Cysteine lan Methionine, nanging ora ana ing DNA). Sawisé pamisahan, panjejak radioaktif (radioactive tracer) tinemu ing kulit protéin, nanging ora tinemu ing bakteri sing wis ditulari, nuduhaké yèn material genetika sing nulari bakteri iku DNA.

Hershey nampa bebungah Nobel Fisiologi utawa Obat-obatan ing taun 1969 kanggo panemuané ing babagan "struktur genetika virus.”

Uga delengen 
 DNA

Wacan 
 Hershey, A.D. and Chase, M. (1952) Independent functions of viral protéin and nucleic acid in growth of bacteriophage. J Gen Physiol. 36:39-56.

Eksperimen genetika
Bacteriophages
1950s in science
Mikrobiologi
Cingkarabala iku sebutan kanggo raseksa kembar Upatabala lan Balaupata. Buta loro iki kang jaga gapura Suralaya kang sok diarani Sela Matangkeb. Upatabala lan Balaupata diwènèhi kawenangan nulak utawa nrima sapa waé kang arep lumebu wewengkon Suralaya.

Cingkarabala iki putra raja jin Prabu Patanam ing Dahulagiri.

Cingkarabala olèh kalungguhan ing kadhéwatan amarga kagawa déning sadulur tuwané Nandini kang dadi titihan Bathara Guru lan manggon ing Kahyangan Suralaya.

Uga delengen 
 Suralaya

Paraga wayang
Dhadhungawuk iku salah sawijining prejurit Batari Durga ing alas Krendhayana. Tugasé angon kebo (Andhanu) cacah 40. Kebo-kebo iki kulité ireng, sikil putih (pancal panggung). dhèwèké mesthi angon kebo kanthi ekhlase ati ning alas Krendawahana.
Kebo-kebo iku naté disilih Pandhawa kanggo lamarané Arjuna marang Sumbadra.

Paraga wayang
Dananjaya iku adhiné Prabu Yudhistira, raja jin ing nagara (alas) Mretani. Dananjaya manggon ing kesatrian Madukara. Beberangan kalawan kangmasé, Dananjaya nduwé pusaka jala sutra awujud emas.

Dananjaya iku banjur kalah déning Arjuna ing lakon Babad Alas Mretani. Wiwit prastawa iku, Dananjaya manjing ing ragané Arjuna lan jeneng Dananjaya dadi salah sawijining dasanama Arjuna lan uga marisi kesatrian Madukara.

Paraga wayang
Bandhungan iku kacamatan ing Kabupatèn Semarang.

Réferènsi 

Kacamatan ing Kabupatèn Semarang
Kacamatan ing Jawa Tengah
Jatibarang Lor iku désa ing kacamatan Jatibarang, Brebes, Jawa Tengah, Indonésia. Masarakat Jatibarang lumrahé nyekak jeneng Jatibarang Lor kanthi sebutan "Jalor". Masjid sing misuwur ing Jatibarang Lor yaiku Masjid Al-Ittihad Jatibarang.

Géografi
Kantor Désa Jatibarang Lor dumunung ing kordinat:

Tapel wates désa
Kulon: Désa Kemiriamba
Lor: Désa Kertasinduyasa, Janagara, Pamengger, Tegalwulung
Wétan: Désa Karanglo
Kidul: Désa Jatibarang Kidul

Basa
Basa sing dipigunakaké déning masarakat Jatibarang lor yaiku basa Jawa ngoko lan Krama

Papan misuwur 
Masjid Al-Ittihad Jatibarang
Pasar Tradisional Jatibarang
Terminal Dokar Jatibarang
Terminal Angkudan Pedésaan Jatibarang

Pranala njaba
Angkudan Kali lan Tlaga iku wangun sistem angkudan barang lan penumpang. Sistem angkudan iki kalebu tuwa nanging isih dadi sistem angkudan utama ing wewengkon-wewengkon tinamtu sanadyan sistem transportasi liyané wis maju kaya ing wewengkon Éropah.

Uga delengen 
 Angkudan Dharat
 Angkudan Sagara
 Angkudan Udara
 Transportasi

Pranala njaba 

Transportasi
Angutan Dalan iku tetumpakan (kendaraan) sing diidinaké migunakaké dalan, miturut "Peraturan Pamaréntah Nomer 44 Taun 1993 bab Kendaraan dan Pengemudi" disebutaké:

Sepédah Montor yakuwi tetumpakan mawa motor nganggo rodha 2 (loro), utawa 3 (telu) tanpa omah-omahan (kabin), nganggo utawa ora nganggo kréta sisih.

Montor Panumpang ya iku saben tetumpakan mawa motor sing dipirantèni saakèh-akèhé 8 (wolu) lungguhan ora kalebu papan lungguhan supir, nganggo utawa ora nganggo bagasi.

Montor Bis ya iku saben tetumpakan mawa motor sing dipirantèni punjul 8 (wolu) papan lungguhan ora kalebu papan lungguhan supir, nganggo utawa ora nganggo bagasi.

Montor Barang ya iku saben tetumpakan mawa motor saliyané sing kalebu sepédah montor, montor panumpang lan montor bis. Tuladha: trek, trek gandhèng, trek tronton, kontêner lsp.

Uga delengen 
 Angkudan Dharat
 Angkudan Kali lan Tlaga
 Angkudan Sagara
 Angkudan Udara

Pranala njaba 

Transportasi
Kaamiran Arab Manunggal (dicekak KAM) iku nagara persatuan saka pitung kaamiran sing sugih lenga patra. Pitung kaamiran iki yaiku: Abu Dhabi, Ajman, Dubai, Fujairah, Ras al-Khaimah, Sharjah lan Umm al-Qaiwain.

Sajarah 

Nagara-praja (luwih kaloka minangka kaamiran) ing sadawaning pasisir pasisir Lempongan Pèrsi mènèhaké hak pertahanan lan urusan njaba marang Karajan Karajan Manunggal ing abad kasangalas. Ing taun 1971, enem saka praja-praja iki-Abu Dhabi, Ajman, Fujairah, Sharjah, Dubai, lan Umm al-Qaiwain-gabung kanggo ngadegaké Kaamiran Arab Manunggal. Taun 1972, Ras al-Khaimah mèlu gabung.

Pulitik 

Majelis Agung dumadi saka pamaréntah-pamaréntah pitung praja. Jabatan Présidhèn lan Wakil Présidhèn dilantik déning Majelis Agung saben limang taun. Majelis Agung uga nglantik barisan kabinèt, sawatara iku Majelis Federasi Kabangsan sing duwé anggota 40 wong saka kapitu praja nliti lan ngrembug undhang-undhang sing dianut. Ana siji sistem mahkamah pasekuton; kabèh praja kajaba Dubai lan Ras al-Khaimah wis mèlu sistem pasekuton iki; kabèh nagari duwé undhang-undhang sekular lan Islam kanggo kasus-kasus sipil, kajahatan, lan mahkamah tinggi.

Sheikh Zayed bin Sultan Al Nahyan minangka Présidhèn kesatuan iki wiwit madegé nganti séda tkaping 2 November 2004. Anak lanangé, Khalifa bin Zayed Al Nahayan dilantik dadi présidhèn dina ésuké.

Ékonomi 

Kasugihan Kaamiran Arab Manunggal asal saka kasil lenga patra yaiku 33% saka GDP nagara iku. Kaamiran Arab iku nagara pangasil lenga gedhé dhéwé katelu ing kawasan lempongan sawisé Arab Saudi lan Iran. Wiwit 1973, Kaamiran Arab Manunggal wis ngalami owah-owahan saka nagara cilik sing dumunung ing sagara wedhi dadi nagara modhèren kanthi taraf kauripan sing dhuwur.

Wewengkon 

Kaamiran Arab dumadi saka 7 praja:
 Abu Dhabi
 Ajman
 Dubai
 Fujairah
 Ras al-Khaimah
 Sharjah
 Umm al-Quwain

Géografi 

Kaamiran Arab Manunggal dumunung ing kidul kulon Asia lan diubengi Lempongan Oman lan Lempongan Pèrsi antarané Oman lan Arab Saudi. Nagara iki dumadi saka dataran siyang garing lan sagara wedhi sing jembar kanthi gunung-gunung ing sisih wétan. Dunungé kang strategis ndadèkaké papan ampiran ekspor lan impor lenga donya.

Perjanjèn tapelwates antara Kaamiran Arab Manunggal lan Arab Saudi ing taun 1974 lan 1977 ora naté disebaraké marang umum. Amarga saka iku tapel wates sing persis mung diweruhi déning pamaréntah kaloro nagara mau.

Dhémografi 

Kaamiran Arab sing ndunungi 4 yuta jiwa lan 1,6 juta jiwa sing dudu warganagara-50% saka iku asal saka Asia Kidul. Masarakat pribumi akèh-akèhé asal saka katurunan Pèrsi. Tingkat tuwuhing sing ndunungi luwih sithik katimbang nagara-nagara tanggané. Mèh kabèh rakyat ing Kaamiran Arab Manunggal Muslim. Watara 80% sing ndunungi bisa maca lan nulis.

Kabudayan 

Kaamiran Arab Manunggal duwé gegayutan sing cukup kuwat karo masarakat Arab liya ing saindhenging donya. pamaréntah njaga unsur-unsur tradhisional sajeroning kasenian lan kebudayan liwat anané Yeyasan Kabudayan Abu Dhabi.

Deleng uga 
 Pratélan nagara

Pranala njaba 

 Portal resmi 
 UAE pages 
 AseanNewsNetwork - UAE
 Panduan ke Kaamiran Arab Manunggal
Dapurna,(basa Indonésia : Dapurno) iku désa ing Kecamatan Wirasari, Kabupatèn Grobogan, Provinsi Jawa Tengah.

Uga delengen
 Wirasari, Grobogan
 Kabupatèn Grobogan

Pranala njaba
 Situs resmi Kabupatèn Grobogan
Jangkungharja, panulisan ing (Basa Indonésia: Jangkungharjo) iku désa ing Kecamatan Brati, Kabupatèn Grobogan, Provinsi Jawa Tengah.

Uga delengen
 Brati, Grobogan
 Kabupatèn Grobogan

Pranala njaba
 Situs resmi Kabupatèn Grobogan
, uga kaloka minangka Number Place utawa Nanpure, iku sajinis teka-teki logika. Angkahé kanggo ngisi angka-angka wiwit saka 1 nganti 9 ing sajeroning jaring-jaring 9×9 sing dumadi saka 9 kothak 3×3 tanpa ana angka sing padha ing larikan, kolom utawa kothak. Sepisanan kababr ing sawijining koran Prancis ing taun 1895 lan mbokmanawa kadayan déning matematikawan Switserlan Leonhard Euler, sing agawémisuwur Latin square.

Versi modhèren dolanan iki diwiwiti ing Indianapolis taun 1979. Banjur dadi misuwur manèh ing Jepang taun 1986, nalika pangecapan Nikoli nemu teka-teki iki sing diripta déning Howard Garns.

Jeneng "Sudoku" iku cekakan basa Jepang saka , tegesé "angka-angkané kudu tetep tunggal".

Jinis 
Sanadyan Sudoku kanthi 9 x 9 kothak sing kapérang dadi 3 x 3 blok minangka jinis sing paling umum, nanging sajatiné akèh jinis utawa varian liyané kaya ta 4x 4 sing kapérang dadi 2x2 blok, kothak 5x5 kanthi blok pentomino ya iku blok sing dumadi saka limang kothak singkagandhèng lan wanguné warna-warna). Ana uga kothak 7x7 sing kapérang dadi blok-blok wolung kothak (heptomino)

Jinis liyané (sing luwih rumit) antarané kothak 16x16 kanthi isian angka/aksara 1 nganti F (angka hexadesimal). Banjur ana manèh Mini Sudoku (6x6 kanthi 3x2 blok), Killer Sudoku, Hyper Sudoku, Extreem Sudoku, Diagonal Sudoku, Squiffy, Sudoku Alfabet, Su Moji, Sum Sudoku, Cryptogram Sudoku, Circular Sudoko, Assembling Sudoku, Pathfinder, Kakuro lan liya-liyané.

Pranala njaba 

 
 'Father of Sudoku' puzzles next move (BBC)

Dolanan
Gangsingan, gangsing, gasing, gasingan, kèkèhan, iku jeneng dolanan tradhisional kang migunakaké gasing utawa kèkèhan. Gangsing digawé saka pring utawa kayu. Ing tengah-tengahé ana bolongan cilik. Bolongan mau bakal muni seru yèn gangsing diputer mubeng.

Ana rong jinis dolanan gangsing iki. Sing paling aman yaiku suwé-suwénan mubengutawa banter-banteran swarané. Yèn péngin luwih nantang yaiku diadu. Ing antarané gangsing mau diadu lan sapa kang gangsingé pecah utawa rusak, yaiku kang kalah. Gangsing kanggo diadu iki ora ana bolongané lan digawé saka kayu, bisa kayu mlandhing (petai cina) utawa kayu liyané kang rada atos lan serat kayuné alus supaya ora gampang cuwil.

Kanggo muter gangsing mau dibutuhaké tali, kang diarani uwet. Tali dililitaké wiwit saka endhas, gulu nganti pundhaké gasing. Sawisé iku gangsing asor diuncalaké mengarep kanthi ngegèt, patrapé kaya nguncalaké bal boling.

Banggalan 
Adu gangsing diarani banggalan. Carané, wiwitan para juru main ngubengake gasing bebarengan, kang mandheg dhisik puteran gasingé kalah banjur dadi asor, yaiku muter gangsing kanggo dibanggal. Gangsing utawa kèkèhan kang dianggo banggalan racaké ing sisih ngisor dipasangi paku kanggo ngrusak (yèn bisa malah mecahaké) kèkèhan kang dibanggal.
 thumb | Gangsingan saka Ngayogyakarta.

Sajeroning dolanan banggalan, gangsing asor kang wis diubengaké mau banjur dibanggal utawa diantem saka ndhuwur nganggo gangsing pambanggal, tujuané supaya ubengan gasing asor bisa mandheg utawa gasingé cuwil utawa rusak. Yèn gangsing pambanggal luput (kabuk) ngenani gangsing asor, pambanggal dianggep kalah lan sabanjuré ganti dadi asor. Yèn pambanggalé kena lan gangsing asor mandeg luwih dhisik ubengané, pambanggal dianggep menang lan gangsing asor kudu ngubengaké gangsingé manèh kanggo dibanggal.

Dolanan kang saemper
Ana manèh dolanan liya kang saemper, kagawe saka kayu kang diarani pathon. Pathon iki kang ana ing laladan/basa liya diarani gasing.

Deleng uga 
 Benthik
 Nèkeran
 Umbul
 Pathon

Pranala jaba 
 Kompasiana:Gasing kayu dan istilah uniknya 
 Gasing Yogyakarta

Dolanan
Boloh iku sawijining desa sing ana ing Kecamatan Toroh, Kabupaten Grobogan, Provinsi Jawa Tengah, Indonesia. Tembung Boloh dhewe nduweni teges Ombo (lebar) lan Loh Jinawi (subur), mula Boloh mujudake dhaerah utawa lemah gedhe kang nduweni lemah kang subur. Mayoritas Desa Boloh iku Islam.

Wilayah Desa Boloh kaperang dadi 6 (enem) dusun, yaiku: 
 Pejaren 
 Boloh I 
 Boloh II 
 Kaluwan 
 Kayen
 Tlogo Mulyo

Réferènsi 

Désa ing Kabupatèn Grobogan
Désa ing Jawa Tengah
Toroh, Grobogan
Umbul iku sajinis dolanan tradhisional kanggo bocah cilik (lumrahé bocah lanang) kang migunakaké gambar.  Pirantiné wujud "gambar", yaiu gambar-gambar kang dikethok-kethok pesagi, racaké gambar wayang. Gambar kang didol lumrahé isih lembaran amba isi kurang luwih 50 gambar. Banjur lembaran gedhé mau di guntingi dadi gambar cilik-cilik. Saben gambar ana nomeré, ya iku 1 nganti 50 kang dunungé ana ing pojok gambar.

Carané
Sing jenengé "umbul" iku saben bocah setor sak lembar gambar, kang diarani gacu utawa gacuk.  Sawisé diklumpukaké déning salah siji (bandar) gambar-gambar banjur diuncalaké mendhuwur bebarengan. Bareng wis tiba ing lemah endi gambar gacu kang tibané mlumah ( gambaré madhep mendhuwur), iku kang menang. Kabèh gambar kang tibané mengkurep bakal dadi duwèké kang menang. Yèn gambar kang mlumah punjul siji, umbul diterusaké manèh mligi kanggo gambar-gambar kang mlumah waé ( puteran kaloro) nganti mung ana siji gambar kang mlumah lan ya iku juru main kang dianggep menang. Nalika gambar-gambar diumbulaké mau para juru main banjur padha mbengokaké gacuné dhéwé-dhéwé. Sing gacuné gambar Janaka racaké mbengok karo nudingi gambar kang tiba ing lemah: " Janaka..janaka..dhéwééé..!!

Jenengé waé dolanan, mesthi waé ana juru main kang jujur apa anané lan ana uga bocah kang julig ya iku kanthi ngrékadaya gacuné supaya bisa tiba mlumah.  Carané ya iku gambar gacuné didengkèk-dengkèk dhisik sadurungé supaya rada mlengkung. Yèn konangan, bandar sadurungé ngumbulaké banjur meneng-meneng ndengkèk gambar kang rada mlengkung mau supaya bali normal. Kalamangsane yèn ana kang ora trima banjur dadi tukar utawa gelutan.

Uga delengen 
 Benthik
 Dakon
 Gasingan
 Wok enthog

Dolanan
Kasti iku dolanan tradhisional kanggo bocah cilik mèmper karo dolanan utawa ulah raga bisbol (basa Inggris:baseball).  Piranti kang diperlokaké wujud bal karèt kang gedhéné saukuran bal tènis nanging ora ana wuluné. Saliyané bal uga diperlokaké piranti wujud teken kang digawé saka kayu, padha karo bat ing ulah raga bisbol kang gunané kanggo namplèk bal. Ana manèh piranti kang diarani "hong", wujud telu cagak wesi apa kayu utawa pring minangka base-é. Hong sepisanan dipasang cedhak karo papan namplèk bal, déné hong kapindho lan katelu dipasang ing pojok kang dunungé adoh ing sisih kiwa lan tengen. Sawisé juru main namplek bal kang diuncalake déning kang pérangan nguncal saka tim kang wayahe jaga, déné kang namplek diwènèhi telung kesempatan kanggo namplek sampek kenek. Sawisé bal bisa ditamplek banjur lumayu menyang hong kang wis dicawisake olèh lumayu menyang hong kang cedhak olèh lumayu menyang hong kang adoh. Cara itungan nilaine ya iku saka akèhé anggota tim kang bisa mbalik menyang Home/omah asal tanpa kena bal

Tata cara 
Mèh padha karo bisbol utawa sofbol]] dolanan kasti dumadi saka rong golongan. Golongan kang siji namplèk terus lumayu ngubengi lapangan lan bisa terus lumebu "omah" (kaya homerun).  Golongan sijiné njaga lan nyegat playuné golongan mungsuhé.  Bédané karo baseball ya iku yèn ing baseball mungsuhé mung dicegat terus ditèmpèli bal, nanging sajeroning kasti juru main jaga olèh mbalang (ngempuk) mungsuhé saka kadohan. Yèn ana juru main kang namplèk banjur lumayu utawa juru main liya kang lumayu saka hong siji menyang hong liyané kena empuk, klompoké banjur ganti golongan jaga, lan golongan kang jaga ganti lumebu omah lan namplèk bal mbaka siji. Saben juru main kang bisa lumebu omah olèh biji siji, mangkono saterusé kang olèh biji paling akèh ing pungkasan dolanan menang.

Uga delengen 
 Benthik
 Umbul
 Dhakon
 Gangsingan
 Sofbol utawa Rounders  
 Bisbol

Pranala jaba 

Dolanan
Asia Wétan iku sub-wewengkon Asia.Jembaré watara 6.640.000 km², utawa 15 persèn saka bawana mau.

Nagara-nagara sing dumunung ing Asia Wétan:

 Républik Rakyat Cina, kajaba provinsi Qinghai lan laladan otonomi Xinjiang lan Tibet
 Jepang
 Koréa Lor
 Koréa Kidul
 Taiwan
 Mongolia
 Hong Kong

Nagara-nagara ing ngisor iki uga kadhangkala dianggep péranganing Asia Wétan gumantung marang cara deleng pulitik:

 Sisa pérangan RRC: Xinjiang, Qinghai, Tibet (bisa Asia Wétan utawa Asia Tengah)
 Mongolia (bisa Asia Wétan utawa Asia Tengah)
 Vietnam (bisa Asia Wétan utawa Asia Kidul-Wétan)
 Ruslan Wétan (bisa Asia Wétan utawa Asia Lor)

Luwih saka 1.500 yuta jiwa, utawa watara 40 persèn sing ndunungi Asia lan saprapat sing ndunungi donya manggon ing Asia Wétan. Wewengkon iki minangka salah siji wewengkon paling padhet ing donya. Kapadhetan sing ndunungi Asia Wétan, 230 per km², padha karo kaping limané rata-rata donya.

Sajarah Asia Wétan, lan uga sawatara péranganing Asia Kidul Wétan, akèh kadayan déningCina. Umpamané, kabèh nagara-nagara Asia Wétan migunakaké aksara Cina ing sawatara wektu sajeroning sajarahé. Laladan Cina, Jepang, lan Koréa duwé sistem tulisan sing gegandhèngan, lan bebarengan karan CJK utawa CJKV kajaba Vietnam.

Deleng uga 

 Sajarah Asia Wétan
 Asia

Pranala njaba
Patrick Joseph Leahy (lair 31 Maret, 1940) iku sénator senior Amérikah Sarékat saka Vermont. Leahy asal saka Parté Dhémokrat, lan wektu iki dadi Ketua Komité Pengadilan Senat.

Karir lan kulawarga 
Leahy lair ing Montpelier, Vermont, anak saka Alba lan Howard Francis Leahy. Bapaké wong Amérika-Irlandia lan ibuné Amérika-Italia. Sajarah asal kulawargané ya iku saka migran Irlandia ing Montreal, Quebec and his wife's family is from Quebec. Leahy duwé sedulur lanang ya iku John, lansedulur wadon, Mary.

Leahy lulus saka Saint Michael's College ing taun 1961 lan nampa gelar dhoktor (J.D.) saka Georgetown University Law School ing taun1964.

Senator AS 
Ora kaya adaté amarga praja Vermont sing biyasa dadi punjering Parté Républik, Leahy iku siji-sijiné angggota Parté Dhémokrat sing kapilih dadi sénator saka Vermaont lan siji saka mung telu wong non-Républikan sing makili Vermont ing tataran fédheral sawisé rampung Perang Sadulur AS.

Sajarah pancalonan 
 1974 election for U.S. Senate
 Patrick Leahy (D), 49.5%
 Richard W. Mallary (R), 46.4%
 1980 election for U.S. Senate
 Patrick Leahy (D) (inc.), 49.8%
 Stewart M. Ledbetter (R), 48.5%
 1986 election for U.S. Senate
 Patrick Leahy (D) (inc.), 63.7%
 Richard A. Snelling (R), 34.7%
 1992 election for U.S. Senate
 Patrick Leahy (D) (inc.), 54.2%
 Jim Douglas (R), 43.3%
 1998 election for U.S. Senate
 Patrick Leahy (D) (inc.), 72%
 Fred Tuttle (R), 23%
 2004 election for U.S. Senate
 Patrick Leahy (D) (inc.), 71%
 Jack McMullen (R) 25%
 Craig Hill (G) 1%
 Keith Stern (I) 1%
 Ben Mitchell (LU) 0%

Réferènsi

Pranala njaba 
 New York Times — Patrick J. Leahy News collected news and commentary
 SourceWatch Congresspedia — Patrick Leahy  profile
 Videos of Patrick Leahy, via Meteor

Lair 1940
Anggota Senat AS
Anggota Parté Dhémokrat AS
Nèker ya iku bal cilik kang digawè saka kaca bening kanthi motif ing njeroné. Ana uga kang werna putih susu utawa biru. Ukuranq racakq 16 mm lan uga ana kang luwih gedhq manèh ya iku 25 mm. Ing sawatara papan uga diarani dhir, bling, setin lan pokbling.

Nèkeran  iku dolanan sing lumrah tinemu ing donya. Dolanan iki migunakaké nèker sing wujudé bunder. Manut cathetan sajarah, nèker wis ana jaman Mesir kuna lan mau ing cathetan bangsa Romawi.

Dolanan
Tembung Ijrah utawa Éjrah (Arab: هِجْرَة) iku tegesé 'pindhah'. Ijrah minangka sawijining cara kang dilakoni wong-wong jaman mbiyèn, mligi para nabi, kanggo uwal saka kaanan batil kebak dosa.

Ijrah ing jaman Mukamad kalakokaké nalika pindhah saka Mekah tumuju Madinah, undakara taun 662. Ing mangsa iku uga diwiwiti pananggalan ijriyah kang dadi paugerané muslim.

Islam
Sajarah Islam
Kiyangkongreja iku désa ing Kacamatan Kuthaarja, Kabupatèn Purwareja, Jawa Tengah.

Réferènsi 

Désa ing Kabupatèn Purwareja
Désa ing Jawa Tengah
Kuthaarja, Purwareja
Banjarkulon iku désa ing Kacamatan Banjarmangu, Kabupatèn Banjarnegara, Provinsi Jawa Tengah.

Uga delengen 
 Banjarmangu, Banjarnegara
 Kabupatèn Banjarnegara

Pranala njaba 
 Situs resmi Kabupatèn Banjarnegara
Bandhingan, panulisan ing (Basa Indonésia: Bandingan) iku désa ing Kacamatan Bawang, Kabupatèn Banjarnegara, Provinsi Jawa Tengah, Indonésia.

Uga delengen 
 Bawang, Banjarnegara
 Kabupatèn Banjarnegara

Pranala njaba 
 Situs resmi Kabupatèn Banjarnegara
Pucang iku désa ing Kacamatan Bawang, Kabupatèn Banjarnegara, Provinsi Jawa Tengah, Indonésia.

Wates Wewengkon
sisih kulon dhusun Blambangan
sisih lor kacamatan Wanadadi lan kali Serayu
sisih kidul dhusun Genthansari
sisih wétan dhusun Semampir

Uga delengen 
 Bawang, Banjarnegara
 Kabupatèn Banjarnegara

Pranala njaba 
 Situs resmi Kabupatèn Banjarnegara
Bléncong iku sebutan ing pedhalangan kang ngrujuk marang piranti kanggo pepadhang. Wujudé kaya lampu téplok lang lumrahé diéntha-éntha kaya manuk Jatayu. Ana uga sing wujudé kaya cèlèngan kanthi swiwi. Bléncong digawé saka kayu utawa perunggu kanthi sumbu ing tengahé. Dian iki ngadhep kelir lan wewayangan dumadi saka cahyané.

Ing jaman saiki, bléncong isih digunakaké kaya déné kagunané kang sakawit. Lampu iku saiki diganti déning petromax utawa lampu listrik. Ana kalané dhalang uga migunakaĸé lampu halogén.

Wayang

Ing jaman saiki, bléncong isih digunakaké kaya déné kagunané kang sakawit.Bléncong tetep bisa lestari ing bebrayan Jawa yèm pagelaran wayang kulit tansah disenengi bebrayan Jawa.
Asinan iku désa ing Kacamatan Kalibening, Kabupatèn Banjarnegara, Jawa Tengah.

Réferènsi 

Désa ing Kabupatèn Banjarnegara
Désa ing Jawa Tengah
Kalibening, Banjarnegara
Karang Anyar, iku salah siji désa / Kalurahan ing Kacamatan Kalibening, Kabupatèn Banjarnegara, Provinsi Jawa Tengah, Indonésia.

Karanganyar Kalibening kapérang dadi 2 dhusun, yaiku dhusun Seger lan Dusun Karangtengah.

Deleng uga 
 Kalibening, Banjarnegara
 Kabupatèn Banjarnegara

Pranala njaba 
 Situs resmi Kabupatèn Banjarnegara
Surah At-Takasur (basa Arab:التكاثر) iku surat angka 102 sajeroning al-Qur'an. Surat iki dumadi saka 8 ayat lan éwoning surat-surat Makkiyah, diturunaké sawisé surat Al Kautsar. Dijenengaké At-Takaatsur (megah-megahan) dijupuk saka tembung At-Takaatsur kang ana ing ayat pisanan surat iki.

Pokok-pokok isi 
Pepnginan manungsa kanggo urip megah-megahan sajeroning babagan kadonyan, kerep nglalèkaké saka tujuwan uripé. Manungsa nembé éling marang kesalahané nalika maut teka; manungsa bakal ditakoni ing akhirat ngenani nikmat kang dibangga-banggakaké.

Tèks
بِسْمِ ٱللَّهِ ٱلرَّحْمَـٰنِ ٱلرَّحِيمِ
أَلْهَٮٰكُمُ ٱلتَّكَاثُرُ  ﴿١﴾ حَتَّىٰ زُرْتُمُ ٱلْمَقَابِرَ  ﴿٢﴾ كَلَّا سَوْفَ تَعْلَمُونَ  ﴿٣﴾ ثُمَّ كَلَّا سَوْفَ تَعْلَمُونَ  ﴿٤﴾ كَلَّا لَوْ تَعْلَمُونَ عِلْمَ ٱلْيَقِينِ  ﴿٥﴾ لَتَرَوُنَّ ٱلْجَحِيمَ  ﴿٦﴾ ثُمَّ لَتَرَوُنَّهَا عَيْنَ ٱلْيَقِينِ  ﴿٧﴾ ثُمَّ لَتُسْـَٔلُنَّ يَوْمَئِذٍ عَنِ ٱلنَّعِيمِ  ﴿٨﴾

Alih aksara
Bismi Al-lahi al-r-Rahmani -al-r- Rahimi 
 Alhakumu al- t-takathuru
 Hatta zurtumu al-maqabira
 Kalla sawfa ta'lamuna
 Thumma kalla sawfa ta'lamuna
 Kalla law ta’lamuna 'ilma a l-yaqini
 Latarunna al-jahima
 Thumma latarawunnaha 'ayna a l-yaqini
 Thumma latus-alunna yawma-idhin ani al -n-na 'imi

Cathetan: Aksara warna abang ora diunèkaké.

Jarwanipun
Sumugih iku nglalekake anggonira ngabekti ing Allah.
Nganti tekan anggonira ngalih marang kubur.
Anggonira sumugih iku luput, ing tembe sira mesthi weruh nyatane.
Luput temenan panemu ira, ing tembe sira weruh temenan nyatane.
Temen, manawa sira weruh ngèlmu kang nyata mesthi ora lali ngabekti ing Allah.
Ing tembe sira mesthi andeleng neraka jahim.
Handeleng kelawan kasat mata.
Sira banjur didangu sarupaning kabungahan paparinging Allah nalika ing donya, ya gene ora padha syukur?

Rujukan

Pranala njaba 
 myQuran Translation
Puputan iku istilah asal saka tembung puput sing tegesé copot/pedhot/entèk/mati. Puputan tegesé perang nagnti mati, yakuwi kabèh wong sing ana saka kabèh kasta wajib nglawan kanthi ngurbanaké jiwa lan raga.

Perang Puputan sing misuwur ing Bali, antarané diayahi déning Karajan Bulèlèng nalika nglawan kolonial Walanda sawisé Raja Buleleng ngugemi sistem tawan karang (nahan kabèh kapal manca sing labuh ing dhermaga Bulèlèng). Perang mau dipandhégani déning I Gusti Ngurah Rai kanggo nglawan kolonial Walanda.

Sajarah Indonésia
Budaya Indonésia
Bali
Parasara utawa Palasara iku salah siji paraga wayang putra Bambang Sakri karo Dèwi Sati ing Saptaarga. Ing carita pedhalangan, Parasara uga sinebut Palasara. Parasara artiné sanjata kang ampuh. Tingkah lakuké alus lan bebudèné becik. Saliyané gentur ing tapa brata, Parasara uga prigel ngolah jamu.

Kapinterané gawé obat iki sing ndadèkaké Parasara ketemu karo Dewi Durgandini sing nandang lara. Ing siji prau, Parasara lan Durgandini saling asih. Ing tengah kali, kapal pecah. Wong sakloron banjur krama lan manggon ing astana Gajahhoya. Kaloroné peputra Wiyasa.

Putra-putri saka pecahan kapal
Kapal pecah nalika bebarengan lan penyakité  iku banjur dadi paraga-paraga liya sing dadi kadang Wiyasa.
 kulit penyakité Durgandini dipangan yuyu sing banjur nduwé anak Dewi Rekatawati.
 singgat penyakité dadi Setatama
 ambuné lelara dadi Gandamana
 lelara sing dipangan iwak ndadèkaké iwak mau ngandhut lan nglairaké Rajamala
 kemudhi kapal dadi Kecaka/Kencakarupa
 buritan kapal dadi Upakeca/Rupakenca.

Paraga Mahabharata
Paraga wayang
Durgandini iku sawijining paraga wayang putri pambarep Prabu Basuketi, raja ing Wiratha saka pramèswari Dèwi Yukti. Adhiné ya iku Durgandana kang banjur dadi raja ajejuluk Prabu Matswapati.

Ing pedhalangan, Durgandini nandang lara amis kang banjur nyandhang sebutan Dewi Rara Amis. Supaya bisa mari saka larané, Prabu Basuketi akon Durgandini supaya dadi juru dhayung ing kali ngréwangi sapa waé. Ing kali iku Durgandini ketemu karo Parasara kang banjur bisa nambani lan dadi bojoné. Seka jejodhoan iki olèh keturunan Wiyasa. Saliyané putra kandhung iki, Parasara lan Durgandini olèh anak turun saka lelara lan kapal kang pecah nalika bebarengan, Putra-putri iku ya iku:
 kulit penyakité Durgandini dipangan yuyu kang banjur nduwé anak Dewi Rekatawati.
 singgat penyakité dadi Setatama
 ambuné lelara dadi Gandamana
 lelara kang dipangan iwak ndadèkaké iwak mau ngandhut lan nglairaké Rajamala
 kemudhi kapal dadi Kecaka/Kencakarupa
 buritan kapal dadi Upakeca/Rupakenca.

Kejaba iku, Dewi Durgandini uga dadi ibu susu kanggo Bisma, putra Prabu Sentanu.  Nalika Wiyasa digawa déning Parasara mulih ing pertapan, Durgandini banjur kadhaup déning Sentanu lan peputra Citragada (Wicitragada) lan Citrawirya (Wicitrawirya).

Paraga wayang
Karangsalam, iku salah siji désa / Kalurahan ing Kacamatan Susukan, Kabupatèn Banjarnegara, Provinsi Jawa Tengah, Indonésia.

Uga delengen 
 Susukan, Banjarnegara
 Kabupatèn Banjarnegara

Pranala njaba 
 Situs resmi Kabupatèn Banjarnegara
Sikambang iku désa ing Kacamatan Pituruh, Kabupatèn Purwareja, Jawa Tengah.

Réferènsi 

Désa ing Kabupatèn Purwareja
Désa ing Jawa Tengah
Pituruh, Purwareja
Holocaust (saka basa Yunani: holokauston kang tegesé "pisungsung pangurbanan kang diobong "), uga kaloka minangka  (Ibrani: ), Churben (Yiddish: ) iku genosida sistematis kang dilakoni Jerman Nazi marang warna-warna golongan ètnis, kaagamaan, bangsa, ing jaman Perang Donya II.

Bangsa Yahudi ing Éropah minangka kurban-kurban utama sajeroning Holocaust, kang ingaran kaum Nazi minangka "solusi pungkasan masalah Yahudi". Cacahing kurban Yahudi lumrahé ingaran watara enem yuta jiwa. Genosida kang diciptakaké déning Adolf Hitler iki ditindakaké kanthi cara panémbakan, panyiksan, lan nganggo gas racun, ing sajeroning kampung Yahudi lan Kamp konsèntrasi.

Saliyané kaum Yahudi, golongan-golongan liyané kang dianggep kaum Nazi "ora disenengi " antarané bangsa Polen, Ruslan, suku Slavia liyané, panganut agama Katulik Roma, wong cacat, wong cacat méntal, homosèksual, Saksi-Saksi Yehuwa (Jehovah's Witnesses), wong kuminis, suku Gipsi (Wong Rom lan Sinti) lan lawan-lawan pulitik. Wong-wong mau uga ditangkep lan dipatèni. Yèn digunggung kalebu wong-wong iki mau cacahing kurban Holocaust bisa nganti 9-11 yuta jiwa.

Rujukan

Uga delengen 

 Kamp konsèntrasi
 Anne Frank
 Aksi T4

Pranala njaba 

 United States Holocaust Memorial Museum. Includes the extensive Holocaust Encyclopedia and large collections of maps and photos, one of the most comprehensive sites.
 Yad Vashem (Israèli Holocaust Memorial). Extensive archives with a searchable database of victims, extremely comprehensive
 Jehovah's Witnesses
 Jujukan masa kearah Holocaust.
 Dean, Martin: Robbing the Jews - The Cofiscation of Jewish Property in the Holocaust, 1935 - 1945, Cambridge University Press, 2008.

 
Kajahatan kamanungsan
Jerman Nazi utawa Reich Katelu iku ngarujuk mligi mangsa wiwit taun 1933 nganti 1945, nalika Adolf Hitler mimpin nagara Jerman minangka diktator lan nyebaraké ideologi nasional-sosialisme (Nationalsozialismus). Reich iku tembung Jerman kanggo "karajan". Disebut karajan katelu amarga karajan pisanan yaiku Kakaisaran Romawi Suci, déné karajan kaloro yaiku Kakaisaran Jerman.

Sajeroning periode iki Jerman tuwuh saka nagara kang kalah Perang Donya I nganti dadi salah siji kakuwatan militèr gedhé dhéwé ing donya. Ing ing sajeroning wektu iku uga ditindakaké pulitik rasis kang ngagungaké bangsa Arya lan ora ngajèni ras-ras liya.

Mliginé bangsa Yahudi didiskriminasèkaké lan dikumpulaké kanggo dipatèni ing kamp konsèntrasi. Saliyané wong Yahudi kaum Nazi uga ndiskriminasi lan mbesmi bangsa Gipsi (Roma lan Sinti) sarta bangsa Slavia. Jerman Nazi bubar nalika kalah sajeroning Perang Donya II nglawan Uni Soviet lan kakuwatan Sakuthu kang dibawahi Amérika Sarékat. Kasil saka kakalahan iki nagara Jerman banjur dipérang, yaiku Républik Federasi Jerman ing sisih kulon lan Républik Dhémokratis Jerman ing sisih wétan sarta wewengkon ing wétané Kali Oder lan Neisse diwènèhaké marang Polen lan Uni Soviet.

Wewengkon taklukan Nazi Jerman 
 Ostenrik (Maret 1938)
 Cekoslowakia
 Polen (September 1939)
 Dhènemarken (April 1940)
 Nurwègen (April 1940)
 Walanda (Mèi 1940)
 Bèlgi (Mèi 1940)
 Luksemburg (Mèi 1940)
 Prancis (Juni 1940)
 Yunani (April 1941)
 Yugoslavia (April 1941)
 sawatara nagara ing pérangan Afrika Lor
 sewetara wewengkon Uni Soviet/Ruslan (ora kasil nguasani kabèh wewengkon sadurungé mangsa adhem)

Deleng uga 

 Nazi
 Holocaust

Sajarah Jerman
Nazi
Genosida iku tindakan pambantaian gedhèn-gedhènan kanthi sistematis marang sawijining bebrayan utawa golongan kanthi maksud numpes (agawé tumpes) bangsa mau. Tembung iki pisanan digunakaké déning siji ahli ukum Polen, Raphael Lemkin, ing taun 1944 sajeroning bukuné Axis Rule in Occupied Europe sing dibabar ing Amérikah Sarékat. Tembung iki dijupuk saka basa Yunani γένος genos ('ras', 'bangsa' utawa 'rakyat') lan basa Latin caedere (rajapati).

Genosida iku salah siji saka papat Pelanggaran HAM abot sing ana sajeroning yurisdiksi International Criminal Court. Pelanggaran HAM abot liyané ya iku Kejahatan marang kamanungsan, Kejahatan perang, lan kejahatan Agresi.

Miturut Statuta Roma lan Undhang-Undhang no. 26 taun 2000 bab Pengadilan HAM, genosida iku Lelaku sing diayahi kanthi angkah kanggo ngajuraké utawa numpes kabèh utawa sapérangan golongan bangsa, ras, golongan ètnis, golongan agama kanthi cara matèni anggota golongan; ngakibataké siksa fisik utawa mental sing abot marang anggota golongan; nyiptakaké kondhisi kauripan golongan sing agawé kamusnahan kanthi fisik sapérangan utawa sakabèhané; nglakoni tindakan nyegah kalairan sajeroning golongan; mindahaké kanthi peksa bocah-bocah saka sawijining golongan menyang golongan liya.

Ana uga istilah genosida budaya sing tegesé pembunuhan peradaban kanthi nglarang penggunaan basa saka sawijining golongan utawa suku, ngowahi utawa ngajuraké sajarahé utawa ngajuraké simbul-simbul peradabané.

Conto genosida 
 Pembantaian bangsa Kanaan déning bangsa Yahudi ing milenium pisanan sadurungé Masèhi.
 Pembantaian bangsa Helvetia déning Julius Caesar ing abad kaping-1 SM.
 Pembantaian bebrayan Keltik déning bangsa Anglo-Saxon ing Karajan Manunggal lan Irlandia wiwit abad kaping-7.
 Pembantaian bangsa-bangsa Indian ing bawana Amérika déning para penjajah Éropah wiwit taun 1492
 Pembantaian bangsa Aborijin Australia déning Karajan Manunggal wiwit taun 1788
 Pembantaian Bangsa Armenia déning sawatara golongan Turki ing pungkasan Perang Donya I
 Pembantaian wong Yahudi, wong Gipsi (Sinti lan Roma) lan suku bangsa Slavia déning kaum Nazi Jerman sajeroning Perang Donya II.
 Pembantaian bebrayan Jerman ing Éropah Wétan ing pungkasan Perang Donya II déning suku-bebrayan Ceko, Polen lan Uni Soviet ing sisih wétan garis tapel wates Oder-Neisse.
 Pembantaian punjul rong yuta jiwa rakyat déning rezim Khmer Merah ing pungkasan taun 1970-an.
 Pembantaian bangsa Kurdi déning rezim Saddam Hussein Irak ing taun 1980-an.
 Efraín Rios Montt, diktator Guatemala wiwit 1982 nganti 1983 wis matèni 75.000 Indian Maya.
 Pembantaian suku Hutu lan Tutsi ing Rwanda taun 1994 déning mligi kaum Hutu.
 Pembantaian bebrayan Bosnia lan Kroasia ing Yugoslavia déning Serbia antara 1991 - 1996. Salah sijiné ya iku Pembantaian Srebrenica, kasus pisanan ing Éropah sing dinyatakaké genosida déning kaputusan ukum.
 Pembantaian kaum kulit ireng ing Darfur déning milisi Janjaweed ing Sudan  taun2004.

Cathetan sikil 

 
Rasisme
Kajahatan kamanungsan
Kadurjanan
Tèks
بِسْمِ ٱللَّهِ ٱلرَّحْمَـٰنِ ٱلرَّحِيمِ
وَيْلٌ لِّكُلِّ هُمَزَةٍ لُّمَزَةٍ  ﴿١﴾ ٱلَّذِى جَمَعَ مَالًا وَعَدَّدَهُۥ  ﴿٢﴾ يَحْسَبُ أَنَّ مَالَهُۥٓ أَخْلَدَهُۥ  ﴿٣﴾ كَلَّا ۖ لَيُنۢبَذَنَّ فِى ٱلْحُطَمَةِ  ﴿٤﴾ وَمَآ أَدْرَٮٰكَ مَا ٱلْحُطَمَةُ  ﴿٥﴾ نَارُ ٱللَّهِ ٱلْمُوقَدَةُ  ﴿٦﴾ ٱلَّتِى تَطَّلِعُ عَلَى ٱلْأَفْـِٔدَةِ  ﴿٧﴾ إِنَّهَا عَلَيْهِم مُّؤْصَدَةٌ  ﴿٨﴾ فِى عَمَدٍ مُّمَدَّدَةٍۭ  ﴿٩﴾

Alih aksara

Jarwanipun
Cilaka temen sarupane wong kang nacat lan nyatur ala (marang Muhammad).
Kang nglumpukake bandha lan milang bandhane ginawe andel - andel (panulak bilai).
Ngira yèn bandhane mau bisa nglanggengake awake (luput ing pati).
Luput panemune, wong mau bakal dicemplungake neraka Huthomah.
Sapa kang meruhake sira, apa kang kang jenenge Huthomah iku?
Huthomah iku neraka kagungane Allah kang diurubake.
Kang panase tekan ing ati.
Neraka Huthomah kanggo nyiksa wong kang nyatur ala mau ngrukup marang dhèwèké.
Ing sajeroning pathok kang diedekake.

Cathetan sikil

Pranala njaba
myQuran Translation
Bandar iku désa ing Kacamatan Bandar, Kabupatèn Batang, Provinsi Jawa Tengah, Indonésia.

Uga delengen 
 Bandar, Batang
 Kabupatèn Batang

Pranala njaba 
 Situs resmi Kabupatèn Batang
Piagam ASEAN iku anggaran dhasar tumrap Perhimpunan Bangsa-bangsa Asia Tenggara (ASEAN). Dhokumèn iki wis diadopsi sajeroning KTT ASEAN angka 13 ing Singapura, November 2007 lan wiwit lumaku tanggal 15 Dhésèmber 2008.

Sacara formal, rencana panyusunan draf dipratélakaké ing KTT ASEAN angka 11 sasi Dhésèmber 2005 ing Kuala Lumpur. Sabanjuré, sepuluh tokoh wigati ASEAN sakasaben nagara anggota (karan ASEAN Eminent Persons Group; Indonesia diwakili déning Ali Alatas) dipatah ngrumusaé naskah rekomendasi kanggo piagam iki. Sajeroning KTT ASEAN angka 12 ing Cebu, Filipina, Januari 2007, sawatara proposal dhasar dipaparaké marang publik. Sawetara iku, para pamimpin ASEAN sarujuk kanggo gawé "tim kerja tingkat tinggi kanggo ngrumusaké Piagam ASEAN" sing anggotané ana sepuluh utusan tingkat senior pamaréntah. Tim iki ketemu kaping 13 sajeroning taun 2007. Sajeroning prosès iki kawicaksanan "ora campur tangan" ("non-interference policy") sing dadi ciri khas ASEAN ora dadi pathokan wigati manèh lan diusulaké gawé badan urusan HAM.

Ratifikasi Piagam ASEAN 
Naskah Piagam ASEAN wis disarujuki taun 2007 ing Singapura lan ditapakasmani déning kabèh kepala papréntahan nagara-nagara anggota. Supaya Piagam ASEAN sing pisanan iki lumaku lan ngiket, wis disarujuki supaya kasepuluh nagara anggota kudu ngratifikasi sadurungé pelaksanaan KTT ASEAN angka 14 ing Chiang Mai, Thailand. Piagam iki nembé bakal lumaku 30 hari sawisé "Instrumen Ratifikasi" angka 10 diserahaké marang Sekretaris Jenderal ASEAN (Dr. Surin Pitsuwan).

Tanggal 21 Oktober 2008 kabèh nagara anggota wis ngratifikasi piagam iki, kaya kacetha ing tabel ngisor iki.

Cathetan sikil

Pranala njaba 
 Ringkasan Piagam ASEAN 
 Naskah Piagam ASEAN dalam basa Inggris
 Hotland, T. ASEAN Charter ushers in historic new era for region. The Jakarta Post daring. diakses 14 Dhésèmber 2008

ASEAN
Fiksi iku sawijining filem Indonesia sing dirilis ing sasi Juni 2008 lan dibintangi Ladya Cheryl, Donny Alamsyah sarta Kinaryosih.
Nyaritakaké ngenani wong wadon sing kasmaran, lan kanggo nggayuh iku rila nglakoni tumindak kadurjanan.

Sinopsis 

Alisha (Ladya Cheryl) ora naté ngrasakaké urip ing omahé sing agreng lan adhem, nganti sawijining dina kenal karo Bari (Donny Alamsyah). Rasa tresna Alisha mau ngowahi sakabèhané la nganggo cara apa waé kanggo nyedhaki lan ngrebut Bari saka tangan Renta (kinaryosih)..

Pranala njaba 
Situs Resmi
Ruang Film 

Film 2008
Film Indonésia taun 2008
Lastri iku filem sing diadaptasi saka buku Suara Perempuan Tragedi '65 karya Ita F. Nadia. Disutradarni déning Eros Djarot lan diprodhuksi taun 2008. Film iki minangka debut Marcella Zalianty dadi prodhuser bebarengan karo adhiné, Olivia Zalianty lan omah prodhuksi sing diadegaké nganggo jeneng Keana Production. Film Lastri dibintangi antarané déning Marcella Zalianty, Dwi Sasono, Slamet Rahardjo Djarot, Tio Pakusadewo, Iga Mawarni,Artika Sari Devi lan Lukman Sardi.

Nyritakaké ngenani kurban perkosaan pasca prastawa 30 September 1965 kanthi téma utama bab kamurnian cinta lan ajining kamanungsan universal.

Pranala njaba 
 Berita Jawa Pos tanggal 23 Oktober 2008 
 berita Kompas Entertainment 

Film Indonésia taun 2009
Filem 2008
Eros Djarot lair ing Rangkasbitung, Banten, 22 Juli 1950 iku budayawan lan uga pulitisi Indonésia.

Eros Djarot iku adik kandung saka aktor Slamet Rahardjo.

Filmografi 
 Badai Pasti Berlalu - pangripta original soundtrack
 Tjoet Nja' Dhien - sutradara
 Kodrat - penata musik
 Kantata Takwa - sutradara
 Lastri (2008) - sutradara

Karir Pulitik 
 Pendhiri Litbang Partai Demokrasi Indonesia Perjuangan
 Pendhiri lan Ketua Umum Parté Nasionalis Bung Karno
 Pendhiri lan Ketua Umum Parté Nasionalis Banteng Kemerdekaan

Pranala njaba 
 Profil di tokohindonesia.com 

Lair 1950
Sutradara Indonésia
Pulitisi Indonésia
Wong Bosnia utawa Bosniak (sajeroning basa asli: Bošnjaci) iku wong-wong Slavia Kidul katurunan saka sapérangan kang ndunungi kang alih agama dadi Islam ing sajeroning mangsa Karajan Ottoman (abad kaping 15 nganti abad kaping 19).

Wong Bosnia dijenengaké miturut jeneng Bosnia, sawijining nagara ing sisih kulon Balkan. Perlu diwigatèkaké yèn wong-wong kang sadurungé diarani Muslim Bosnia iku wong-wong saka suku Bosnia, nanging ora kabèh Muslim ing tlatah Balkan iku saka suku iki; ana uga golongan Muslim Slavia Kidul kaya déné suku Pomak sarta Muslim non-Slavia kaya suku Albania, suku Turki, lan suku Roma.

Nalika iku karan suku Muslim (wiwit taun 1968) kanggo gawé cetha. Sebab jeneng "Muslim" iki tegesé wong saka Bosnia-Herzegovina kang dudu Kroasia utawa Serbia, bebrayan dominan liyané. Amarga wong non Krosia-Serbia iki akèh-akèhé (nanging ora kabèh) nganut agama Islam, mula jenengé banjur dadi "Muslim".

Wong-wong saka suku Bosnia nganggep Bosnia-Herzegovina minangka tanah leluhuré. Mliginé digandhèngaké karo tlatah-tlatah mawa sajarah Krajina Bosnia, Bosnia, Herzegovina, Podrinje lan Sandzak.

Nanging jeneng suku Bosnia iki uga ora uwal saka kontroversi. Akèh wong-wong Kroasia lan Serbia nyatakaké yèn kanthi jeneng mau wong "Muslim" (kaya-kaya) ngeklaim kabèh wewengkon Bosnia-Herzegovina, kamangka pedunubg asli Bosnia ora mung dhèwèké baé.

Ana watara 2,5 yuta wong-wong suku Bosnia ing saindhenging donya. Akèh-akèhé manggon ing Bosnia-Herzegovina (1.800.000). Basa kang dianggo ya iku basa Bosnia.

Uga delengen 
Sajarah Bosnia-Herzegovina

Bosnia lan Hércegovina
Bawang, iku salah siji désa / Kalurahan ing Kacamatan Blado, Kabupatèn Batang, Provinsi Jawa Tengah, Indonésia.

Uga delengen 
 Blado, Batang
 Kabupatèn Batang

Pranala njaba 
 Situs resmi Kabupatèn Batang
Basa Nippon (basa Jepang) (Aksara Jawa: ꦧꦱꦤꦶꦥ꧀ꦥꦺꦴꦤ꧀ ꧈ ꦧꦱꦗꦼꦥꦁ ) (日本語; romaji: Nihongo) iku nagarabasa ing Nippon lan cacahing panyatur 127 yuta wong.

Basa Nippon uga dipigunakaké déning sawatara sing ndunungi nagara sing tau ditelukake kaya Korya lan Républik Cina. Basa iki uga bisa dirungokaké ing Amérika Sarékat (Keliforn'yah lan Haway) lan Brasil lantaran pindhahing wong Jepang mrana. Nanging, tedhak turuning wong Jepang sing diarani nisei (二世, angkatan kaloro), wis ora wasis basa mau.

Basa Jepang kapérang rong wangun ya iku Hyoujungo (標準語), carabasa baku, lan Kyoutsugo (共通語), carabasa lumrah. Hyoujungo iku wangun sing diajaraké ing sekolah lan dipigunakaké ing télépisi lan kabèh kaanan resmi.

Aksara Swara 

Basa Nippon duwé limang aksara swara ya iku /a/, /i/, /ɯ/, /e/, dan /o/.

Carawaca swara basa Jepang iku kaya mangkene
 /a/ yaiku swara a miring kaya ''mlumah''
 /i/ yaiku swara i jejeg kaya  "iku"
 /ɯ/ yaiku swara ü ameh padha u jejeg kaya  ''mlaku"
 /e/ yaiku swara e jejeg kaya "gule''
 /o/ yaiku swara o jejeg kaya "omah"

Tulisan basa Nippon 
Tulisan basa Nippon asalé saka tulisan basa Cina (漢字/kanji) sing diwanuhaké ing abad kaping papat Masehi. Sadurungé iku, wong Jepang ora duwé tatalaku (Ind: sistem) tulisan dhéwé.

Tulisan Jepang kapérang telu:
 aksara Kanji (漢字) sing asalé saka Cina
 aksara Hiraganah (ひらがな) lan
 aksara Katakanah (カタカナ); kaloroné unsur saka tulisan kanji lan dikembangaké ing abad kaping wolu Masehi déning juru agama Buda kanggo mbiyantu nuduhake carawaca aksara-aksara Cina.

Kaloro aksara pungkasan iku lumrah ingaran kanah lan kaloroné kena prabawa swarajati basa Sangsekreta. Prabawa iki isih bisa dideleng sajeroning urutaning aksara Kanah.
Saliyané iku, ana uga sistem alihaksara sing ingaran romaji.

Basa Nippon sing kita wanuhi saiki iki, ditulis nganggo campuran aksara Kanji, Hiraganah, lan Katakanah. Kanji dianggo kanggo nyatakaké teges dhasar saka tembung (wujud tembung aran, tembung kriya, tembung kahanan, utawa tembung sandhangan). Hiraganah ditulis sawisé kanji kanggo ngowahi teges dhasar saka tembung mau, lan ngetrapake karo paugeran paramasastra basa Nippon.

Kanah 

Aksara Hiraganah lan Katakanah (kanah) duwé urutan kaya ing ngisor iki, nduwé 46 set aksara. Kaloroné (Hiraganah lan Katakanah) ora duwé teges apa-apa saka awake dhewe kaya déné aksara sajeroning Basa Indonésia lan namung nglambangaké sawijining uni katamtu. Sanadyan, ana uga tembung-tembung sajeroning basa Nippon sing dumadi saka sawanda kaya ta: 目 me (mata), 木 ki (wit), 二 ni (loro), lsb.
Aksara iki diajaraké ing tataran durung wiyata (TK) ing Nippon.

Pranala njaba 

 Tentang Basa dan Aksara Jepang
 Kelas Basa Jepang Online di Internet, Gratis
 Kanji - Kamus Online Jepang Indonésia  (BPPT)
 ポケットに入るインドネシア Indonésia dalam Saku
 Atrinia.Com - Kamus on the Fly  Kamus Jepang-Indonésia-Inggris
 Komunitas Belajar Basa Jepang di Indonésia, untuk level pemula dan menengah
 Basa Jepang abjad latihan gerak badan (PDF)
 AKSER Brasil - Learn Japanese - Video 

Jepang
 
Jepang
Maryamah Karpov iku novèl kapapat karya Andrea Hirata sing dibabar déning Bentang Pustaka sasi November 2008. Maryamah Karpov minangka buku pungkasan saka Tetralogi Laskar Pelangi lan dumadi saka rong buku, pérangan pisanan kanthi sub judhul: Mimpi-Mimpi Lintang. Ing buku iki Andrea nyritakaké ngenani Arai, Lintang, A Ling, lan sawatara pitakonan sing durung kajawab ing telung buku sadurungé.

Maryamah Karpov dilaunching tanggal 28 November 2008 ing toko buku MP Book Point, Jakarta, lan sumebar kanthi resmi wiwit tanggal 29 November 2008.

Pranala njaba 
 Website pribadi Andrea Hirata 
 Maryamah Karpov di Khatulistiwa.net 
 Maryamah Karpov di KutuKutuBuku.com

Novèl déning Andrea Hirata
Stockholm   iku kutha krajan Swèdhen. Kutha iki sing ndunungi watara 760.000 jiwa sajeroning kutha iku dhéwé, nanging bisa nganti 1.704.930 jiwa (2005) kanggo Stockholm Raya. Kutha iki nduwé tlatah sing jembaré 188 km².

Uga delengen 
 Pratélan Kutha krajan donya

Pranala njaba 

 Situs resmi 

Kutha krajan
Kutha ing Swèdhen
Kutha krajan ing Éropah